text:
آندروید عقللی تئلئفونونوزون اینتئرنئت سرعتینی آرتیرماق ایستییرسینیزسه بو اویغولامالار ۲۰ فایز سورعتلهندیریر. Google Play Store-دا دیگر آندروید مارکئتلرینه گؤره داها بویوکدور و اوندا ۷۰۰ میندن چوخ ماراقلی اویغولامالار تاپماق مومکوندور. بو اویغولامالاردان بیری ده WiFi ایله اینتئرنئته باغلانمیش آندروید تئلئفونلاردا WiFi سرعتینی ۲۰ فایز آرتیران پروقراملاردیر. Google Play Store-دا اولان یئندیرمه سورونویلا(مشکلی) اوز به اوز اولمادان و هئچ بیر چتینلیک چکمدن ... دوامی نی اوخو »
ائتیکت آرشیوی: اویغولاما
iOS قوللانیجیلاری WhatsApp اوچون پول اؤدیهجک
مشهور مئساژلاشما اویغولاماسیندان گلن خبر، iOS قوللانیجیلارینه کیچیک بیر شوک یاشاداجاق! WhatsAppدان iOS قوللانیجیلارینا پیس خبر وار. مشهور آنیندا مئساژلاشما پروقرامینین گئتدیکجه قوللانیجیلارینین سایی آرتدیقجا، اویغولامانین اینکیشاف ائتدیریجیلریده اوزون مدت دیر کی “پول قازانما” مدلی اوزرینده فیکیرلرشیردیلر. سونوندا آختاریلان مدلین تاپیلدیغی آیدین اولودو. بو گون آچیقلانانلارا گؤره اپل جیهاز قوللانیجیلاری WhatsApp اویغولاماسینی قوللانا بیلمک اوچون ایللیک ۰،۹۹ دولارلیق بیر اؤدنیش ... دوامی نی اوخو »
آندرویدین یئنی کامئرا اویغولاماسینی بوتون وئرژن لر اوچون
گوگلین آندرویده علاوه ائتدیی بو یئنی اویغولاماسینی، روت ائتمهیه گرک قالمادان، اؤز جیهازینیزا قوروا بیلرسینیز! گوگلین آندرویده علاوه ائتدیی بو یئنی اویغولاماسینی، روت ائتمهیه گرک قالمادان، اؤز جیهازینیزا قوروا بیلرسینیز! Galaxy S4 و HTC One “گوگل سوروم (نسخه)”لری، یئنی بیر کامئرا اویغولاماسییلا گلیرلر. نورمالدا استوک آندرویدین کامئرا اویغولاماسینی رووتسوز جئب تئلفونونوزدا قوللانمانیز مومکون دئییل، آنجاق اینکیشاف ائتدیریجیلرین تقدیم ائتدیی Apk ... دوامی نی اوخو »


c: text/html

text:
سونی اکسپریا ZR، سو کئچیرمهز بیر موبایل اولاراق؛ ۱۳مگاپیکسللی،کامئراسیلا، سو آلتیندا، یوخاری کئیفیتله شکیل و فیلم چکمک ایمکانی وار.سونی اکسپریا ضد آر؛۱٫۵مئتیر، سو درینلییینده،۳۰ دقیقهیه دک چالیشما یئتهنهیی وار دیر. بو جئب تئلئفونو،۴٫۶ اینجی، گورونتو صفحهیه و NFC اؤزللیگینه صاحیبدیر،بو عاقیللی موبایل، آندروید ۴٫۱ ایشلهتیم سیستئمینه قوللانیب. سونی شیرکتی، Opticontrast OLED تئکنولوژی سینه قولاندیغی اوچون؛ گورونتو صفحهسی،ایشیق آلتیندا داها یاخشی ... دوامی نی اوخو »
ائتیکت آرشیوی: HD
USB 3.0 دن داها سرعتلیسی گلیر!
USB-نین کیفایت قدر سرعتلی اولمادیغینی دوشونورسوزسه، سیزی سئویندیرهجک بیر خبر! بو آن ایستیفادهده اولان USB 3.0 پورتلاری، ۵Gbps سرعته چاتا بیلیر. اینتئل طرفیندن اینکیشاف ائتدیریلهن و بو ایلین سونو بازارا گلمه سی گؤزلهنیلهن Thunderbolt ایسه ۲۰Gbps کیمی اینانیلماز بیر سرعته چاتا بیلهجک. بو جدی رقیب قارشیسیندا سئکتور حاکمیتینی قوروماسی اوچون USB ایستانداردینین داها دا سرعتلهنمهسی لازیم اولدوغونو فرق ائدن ایستئهسالچیلار، ... دوامی نی اوخو »

robotstxt: allowed

filter: keep


text:
آذربایجان تاریخی
هورریلر
م.کریمی
هورریلر خزر دنیزی ایله دجله چایی نین قیراقلارینا قده ر اوزانان بیر یورددا یاشایان خالقلارین آدی دیر. هورریلر 2500 ایل میلاددان اؤنجه بو یئرلرده یاشاییردیلار. اونلارین یاشاییش یوردلاری زاگروس داغلاریندان توتوب – مدیترانه ساحیللرینی ده احتوا ائدیردی. هورریلر 2500 ایل میلاددان اؤنجه بورالاردا یاشاسالار دا، 1600 الی 1200 میلاددان اؤنجه ایللر آراسیندا بیر مدنیت قوروب، خاقانلیقلارینی قوردولار. هئتیتلر مدنیتی نی ده اونلار یاراتمیش و بو یوردلار تاریخ بویو هورریلر اؤلکه سی کیمی قلمه آلینمیشدیر. هورریلر 15 یوزایل میلاددان اؤنجه مصر و بابل مدنیتینه بیر رقیب اولورلار.
هورریلرین دیلی بوگون آرادان گئدیبدیرسه ده، دیلچیلر هورریلر دیلی ایله قافقاز دیللری آراسیندا اولان باغلیلیغی قبول ائدیرلر. هئتیتلرین باشکندی اولان خاتوشا شهریندن تاپیلان میخی کتیبه لردن آلینان معلومات گؤسته ریر کی هورریلر هئتیتلردن اؤنجه داها آرتیق و قاباقجیل بیر مدنیته مالیک ایدیلر. اونلار میتان شاهلیغینی تشکیل وئرمیش و اونلارلا یاشاییرمیشلار. دوغرودان دا بوگونه قده ر بوتون تاریخچی لر هورریلری میتانلارا باغلی بیر مدنیت تانیتدیرمیشلار.
ادامه مطلب
+
نوشته شده توسط م. کریمی در جمعه پنجم مهر 1392 و ساعت
16:52 |


text:
گؤزومدن ، گؤزیاشیم هر دم ، سوزنده گر بو رخساره
گؤزومدن ، گؤزیاشیم هر دم ، سوزنده گر بو رخساره
گئدون عاشق پرستولر ! دئیون احوالیمی یاره
دئیون : حالی پریشاندیر ، اییبدیر قامتین عشقون
دؤزنمیر هجرووه دای او ، چکنمیر صبری افساره
قانادسیز بیر قوشا بنزیر قفسده ، کونج زندان دا
دوشوب مین درده ، درمان یوخ ، تاپانمیر دردینه چاره
سالیب سجّادۀ عشقی ، دوشوبدور سجدۀ عشقه
چیخیب شهر و دیاریندان ، اولوب غربت ده آواره
سینیخ بیر کوزه یه اوخشور،کی دامجیللیرگؤزوندن یاش
او قدر آغلیر بولود لار تک، گؤزوندن یاش دا قورتاره
نه آتش دیرسالیب سان سن،کی هردم یاندیریر باغرین؟
خوتون آل بیرجه ای سئوگیل! ترحّم قیل بو تبداره!
ائلیر مین آرزو یونس یاتایدی دیزلرون اوسته
اوپه یدی ال - ایاقوندان بو سرگردان بیچاره
یونس کریمی
برچسبها: اشعار ترکی, تورکو شعرلر, غملی شعرلر, عکس عاشقانه یونس کریمی نیسگیللی شعرلر


text:
آیت الله میرزه کاظم تبریزی
نجف و قم علمیه حوزهلرینین مشهور عالملریندن آیت الله میرزه کاظم تبریزی، 1299 هجری شمسی ایلینده تبریزده دنیایا گلدی. او، مقدمات و سطحی اوخویاندان سونرا 21 یاشیندا نجفه کؤچوب آیات عظام شيخ موسي خوانساري، شيخ محمدرضا آلياسين و سيدمحسن حكيم کیمی بؤیوک عالملرین محضرندن فایدالار آپاردی.
آیت الله تبریزی 20 ایل بویوندا آیت الله سید ابوالقاسم خویینین فقه، اصول، رجال و تفسیر کلاسلاریندان بهره آپاریب اونون اَن یوخاری شاگردلریندن ساییلدی. آیت الله تبریزی تحصیل ایله عین زماندا عالی سطحین تدریسینیده عهدهسینه آلمیشدی و نهایتده 1349-جو ایلینده قم شهرینه گلیب حوزهنین یوخاری سطحده اولان مجلسلرینین بیرینی تشکیل وئردی. آیت الله تبریزی مختلف علملره او جملهدن فقه، اصول، حديث، رجال، تفسير، تاريخ، ادبيات، رياضيات، هيئت، هندسه، كلام، فلسفه و منطق علملرینه کامل تسلطّی واریدی و فرانسه و انگلیس دیللرهنه ده تانیشیدی. او، اونلارجا کتاب یازمیشدی کی عروةالوثقی شرحی 150 جلدده، القواعد الفقهيه 50 جلدده، تطبيقاتُ الوسايل 20 جلدده، الاصول الجديده 10 جلدده اونلارداندیر. بو بؤیوک عالم 1374-جو ایلینده 75 یاشیندا قم شهرینده دنیاسینی دَییشیب قم دا دفن اولدو.


text:
تازا بوز دؤرو باشلیر
عالملرین بیر عدهسی اوقیانوس شناس ژاپنلی عالم موتوتاکا ناکامورانین مدیریّتی ایله تحقیقلردن سونرا، یئرین تازا بوز دؤرونه داخل اولماسیندان خبر وئردیلر. اونلارین دئدیگینه گؤره بوز دؤرو او قدر شدّتلی اولاجاق کی یئرین ایستی یئرلریده بوز باغلایاجاق.
ایندیلیکده پولکوفسکایا رصدخاناسیندا گونشی تحقیق ائلهین تانینمیش روس عالمی «خابابولا عبدالسلاموو» بو بارهده دئییر: «علامتلر یئرین تازا بوز دؤرونه داخل اولماسیندان خبر وئریر».
او آرتیردی: «اخیر ایللرده گونش فعالیّتینین آزالماسی مشخص اولدو و بو مسأله اوقیانوسلارین سرینلهمهسینه سبب اولار و نتیجهده دنیا سرینلشر.
محققلر دئییرلر: «گونشین فعالیّتی ایکی سوز ایل موقّتی اولاراق آزالیر و گونشین حرارتیده آزالاجاق. حرارتین آزالماسی دا یئری سرینلهدهجاق و بوز دؤرونو باشلاداجاق.
یئرین آخر بوز دؤرو ۱۶۵۰ و ۱۸۵۰ ایللری آراسیندا اولدو کی کیچیک بوز دؤرونو معروفدور.
محققلرین دئدیگینه گؤره تازا بوز دؤرو 2030 و 2040 ایللری آراسیندا باشلایاجاق.
بونونلا بئله بو نظریّهنین مخالفلری چوخدور.


text:
تبریزینBRT یولو سهمانلاناجاق
تبریزBRT سینین ۱۸کیلومئتیرلیک باتی دوغو(غرب شرق) یولو، گئت گللی اولدوغو اوچون،یول سالما یؤنوندن بیر سیرا سورون وموشکولله اوزاوزه گلمیشدی.بئش ایل قاباق آسفالتی تؤکولموش و یولو آچیلمیش بی آرتی یولون آسفالتی و دوراقلاری(ایستگاه)، تعمیر و سهمانلامایا احتیجاجی وار ایدی ،یئتیریلر(رسانه) و وطنداشلارین چالیشمالاری و بو مسئلهنین دالیسینی توتوماقلاری،بی آرتی یولونون سورونونلارینی گوندهمه گتیرمیشدی .تبریزبلدیه گؤزتمهنی(سربرست)،بی آرتی یوللارین سهمانلاماسیندان خبر وئردی،حسین اکبری بیلدیردی،تبریز بی آرتیسینین ۱۸کیلومئتیرلیک باتی دوغو یولون آسفالت تؤکمهسی،بلدیهنین آنا گؤرهولرینده(ماموریت) یئر آلیب. اکبری اکلهدی، تبریز بی آرتی یولونون گلیشمهسی وآسفالت تؤکمهسی، بو گئت گللی خطین باشلانقینجیندان ،یعنی دمیر یولو مئیدانیندان باشلانیب و زامان کئچدیکجه، بسیج مئیدانینا طرف گئدهجک.
قایناق:تبریز شهرآرزوها


text:
جان آراسیندا
محمدرضا شوکتی الوار
لاب دونمادادیر قیشدا کاسیب جان آراسیندا
تیر-تیرتیتیریر،تور کیمی یورقان آراسیندا
هئی یالواریر اؤزتانریسینا یایی گتیرسین،
قیزسین جانی خرداد ایله آبان آراسیندا
چوخ ال له شیر آمالینا چاتسین چاتا بیلمیر
دونموش قیچی گلمیر بئله بحران آراسیندا
چیخمیریایا تاهای سالاداغلاردا«نفس کش»
چون قیشدا قالیر قارایله بوران آراسیندا
ایستیر دؤشه سین سینه سینه حاققینی آلسین
بیرده ن شیشیر اما دیلی دندان آراسیندا
بیت المالا قداره چکن چوخدورآ دوسلار
باخ فرقه سن اینسان ایله اینسان آراسیندا
اونبئش یول اؤلورموفته کفنده ن اؤتورافسوس
ساخلیر پولو آمما اتیلن قان آراسیندا
ای عدل ایلن اینصافی یادیندان چیخادان کس
گل فاصیله سال عقل ایله شیطان آراسیندا
بوش وعده لری حب کیمی قویدوم دیلیم آلتدا
سوردوم شیره سین آه ایله افغان آراسیندا
حقه دیله ایمانیله وجدانه با خین سیز!
بیرچؤپدو فیریلدیر یئکه طوفان آراسیندا
ملت اؤلور ای تانری یئتیش داده آماندیر
آز فاصیله سال دردایله درمان آراسیندا
چوخ آزتاپیلارشهرده رشوت یئمه ین کس
دلال دولانار قندایله قندان آراسیندا
بیر تصدیقی ایتمیش شوفئره بنزیری حالیم
هئی رشوه وئریر سائیله میدان آراسیندا
سن قارقایا باخ هر نه پاریلدیر اونو خوشلور
بیلمیر ندی اما بئله عنوان آراسیندا
بهلول ایله رؤیاده قوناقلیقدا ایدیم من
یئنگیم یه دئییب سفره مستان آراسیندا
گؤزلرده دیرعقل ای عمی جان سؤیله دی بهلول
یازسن بونو قالسین هله دیوان آراسیندا
ای«شوکتی» شعرین ماشینین هر یئره سوردون
سرسم دئمیسن چرخ ایله فرمان آراسیندا
برچسبها: زمستان شب سرد قیش یوخسول
قانسیزلامیشام
محمدرضاشوکتی الوارعلیا
قورویوب دارداماریم ، گؤرنئجه قانسیزلامیشام
حؤصلم یوخدوبیرایش گؤرمه یه جانسیزلامیشام
قمه قداره لر آلتیندا چیخیبدیر بوجانیم
کسیلیبدیرامانیم ایندی امانسیزلامیشام
بیری بؤرکوم گؤتوروب باش جیغازیم لوت گؤرونور
خوتدا ، باشماقدا گئدیب آخ کی تومانسیزلامیشام
باهالیق آلدی الیمدن نه کی من ییغمیش ایدیم
بوشادیب سوفره نی من یاغلی یاوانسیزلامیشام
هئچ زادیم یوخدو شیشم پوزوئرم آشنالره من
بایقوشام بانلاماغیم گلدی وئرانسیزلامیشام
یاریالان سؤزلره از بس کی اویوبدور قولاغیم
گئجه رؤیاده ده سیزلیرکی یالانسیزلامیشام
آیاق آلتیندا قالارکن پوزولوبدور قوروغوم
تالانان کردییم آ...! ایندی سوغانسیزلامیشام
وئلله نن آت کیمی یم هر یئره سؤیسم گئدیرم
به صاحاب بیرسوروتک ایندی چوبانسیزلامیشام
بی وفا خلقین الیندن گئجه گوندوز زاریییب
آغلاییب، آغلاییب آخ-آخ کی یامان، سیزلامیشام
دلی سوو بیرآدام ایدیم کی هیریم یوخدو داها
قوروموش بیر دنیزم ایندی طوفانسیزلامیشام
نه گونوم وار، نه گئجم وار، نه دقیقم نه ساعات
من کیمم، من کیمم آخر کی زامانسیزلامیشام
اوقده ر پوزدولار احوالیمی کی قان قوسورام
«شوکتی » گل منه قان وئر اده قانسیزلامیشام
29/2/1383
باهالیق
محمدرضاشوکتی الوارعلیا
دوشموسن جانیما مازالان کیمی
چالیرسان منی سن هئی ایلان کیمی
نئشتری سوخورسان قان آلان کیمی
سورورسان قانیمی اوتان باهالیق
آجیندان یوخودان دورانمیرکاسیب
لوت قالیب پالتارین آلانمیرکاسیب
یئرین بودونیادا سالانمیر کاسیب
قارالدیر گؤزونو زامان باهالیق
قوخودوبسان ار- آروادین گؤزونو
گیزلدیری اورکده کی سؤزونو
اوجوزلوقدااوچون ،دؤردون ،بئشینی
ایندی یوخدور بیرین دوغان باهالیق
سویوق سویوسن قاتیبسان آشیما
یوخومدور درمانیم قیلام باشیما
داها ده یمیریاغلی یئمک دیشیمه
گؤزلرینده چیخسین چیبان باهالیق
بالیقدان تویوقدان یوخومدورخبر
اوجوزلوقدان ایندی قالماییب اثر
ننم دئییر اوغول؛ قورتولارگئدر
اولماز بودونیادا قالان باهالیق
ددم دئییرباشلی باشین ساخلاسین
کیم دوشونسه بوسؤزوموحاقلاسین
مصلحت دیرباجاردیقجا یوخلاسین
آخی یوخدوریاغلی- یاوان باهالیق
ات چیخیبدیر ایندی جیران بئلینه
کار-کاسیب قورخودان ویرمیردیلینه
کیمسه گئدنمه ییر قوناق ائلینه
کیمدیر حالیمیزا یانان باهالیق
گیردین اجازه سیز بومملکته
ال آتدین لپه یه، دویویه، اته
تاپمادیق یئمه یه بیز خمیر کته
موشکولوچوخالتدین یامان باهالیق
1376
گونش گونش
محمدرضا شوکتی
گل اوتوراق دیز،دیزه بیر دردلشک
حدده ن آشیب دردلریمیز قان گونش
گل یئره گؤر میللتین احوالینی
سنده اوره کده ن اولارا یان گونش
یوخدو یانان بیر یازیغین حالینا
چوخدور اونون اود قویان احوالینا
اگری باخیرلار کاسیبین مالینا
مئیل ائله یوخسول یئین آشدان گونش
گل سنه جانیم اولا قوربان گونش
خوش گونه حسرتده دی یوخسول، دوگل
گل سن اول اونلان آ گونش، ال به ال
یو خ پولو دؤکتور ائله میبدیر عمل
هاردا قالیبدیر بئله وجدان گونش
ائی کاسیبین دردینه درمان گونش
دالدالارا چوخ ایشیغین گلمه ییر
دونیادا بیر عیدّه گونش بیلمه ییر
کیمسه منیم گؤز یاشیمی سیلمه ییر
گل گئدیر الده ن بیزیم ایمان گونش
گل سیناجاقدیر هله ارکان گونش
گئتمیری بیزده ن بولودون کؤلگه سی
هاردا بولود وار قوروسون پیلله سی
آلنینا ده یسین کاسیبین گول له سی
عدلیله اولسون اونا دیوان گونش
ییخسین ائوین بیریئکه طوفان گونش
والیلارین ائشّه یی قنداب ایچیر
اوت – علفین لاپ خاصاسیندان سئچیر
آت دا گلیب شامینا قالقان بیچیر
آزجانا چک باشیوا یورقان گونش
دور بالا دور یاندی قوغورمان گونش
فهله تاپانمیر شاماجاق ات پولون
بس کی چوخ ایشلیر تانیمیر ساغ، سولون
سؤنسه چیراغلار آزاجاقدیر یولون
گل اونا بیر آز جاناجیق یان گونش
فهله یازیقدیر اونا فیرلان گونش
قیرخیلیریق گونده یومورتا کیمین
تاپمامیشیق عقلیمیزین بیر شیبین
هه! گؤروره م من بو یولون لاپ دیبین
توت قولاغین من دئییم اوردان گونش
ترسه فیریلدیر بو ده ییرمان گونش
«شوکتی»بسدیر داها قورتار سؤزون
هئچ بیلیسن سن نه دئییرسن اؤزون
مئیدانا قوی سن سؤزووون لاپ دوزون
سؤیله بولوتدور سنه زندان گونش
چیخ بولوت آلتدان سنه قوربان گونش
بایرام اولدو
بایرام اولدو هئچ بیلمیره م نئیله ییم،
بیزیم ائوده دولو چووال دا یوخدو
دو گویله یاغ هامی چوخدان توکنمیش،
ات هئچ اله دوشمز، موتال دا یوخدو
****
آللاها بیز میشیک ناشوکور بنده
بیر سؤز دئسم داهی قویمازلا کنده
خلق باتیبدی نوغلا، شکره، قنده
بیزیم ائوده آختا ذغال دا یوخدو
ملا پناه واقف
مشه بایرام
محمدرضا شوکتی الوارعلیا
مین فندیله قیشلان دؤیوشوردوک سویوق ائوده
گلدیم دئیه تئز وئردی علامت مشه بایرام
ال چکمه یه باشلیربوسویوق قیش یاخامیزدان
جنگ ائتمه یه آچمیش بیزه قامت مشه بایرام
قولتوق بوشادیر وارلییا، یولدان یئتیشرکن
غم غصه وئریر بیزلره سوقت مشه بایرام
ثروتلینی هر ایل آپاریر مکه یه، یارب!
یوخسول تیفاغین ائیلیری غارت مشه بایرام
اؤلسون دئدی کند اهلی ولی دوستونا ائیلیر
هرهاردا مریض اولسا ، شفاعت مشه بایرام
دوشموش ایشیمیز موشکوله بیر چاره قیلان یوخ
حل ائتمه یه ایستیر دئدی رشوت مشه بایرام
ایللر بویو دور وارلییا ات یاغ داشییرسان
قالمیش جوجه اما سوته حسرت مشه بایرام!
هر گون توی ائدیرسن قیزینا، اوغلونا دوستوم
بیر گون ائله میر سن بیزی دعوت مشه بایرام
هر گون باهالیقلان تپیلیرسن قاپیمیزدان
اه،اه،نه یه قانمیرسان عدالت مشه بایرام
هر فتنه یه فتوا وئریسن پرده دالیندا
یوخ سنده نده ن ذره جه غیرت مشه بایرام
رسوای ائله ییرسن سیچانی فضله گؤره نده
اما داشییر گونده پیشیک ات مشه بایرام
یوخسول یازیغین یوخ پولو بایراملیق آلانمیر
گونده ن گونه قالخیر گؤیه قیمت مشه بایرام
دؤلتلی مینیر بنزی فیریلدیر خییاواندا
یاتمیش منیم اقبالیما لعنت مشه بایرام
باخ «شوکتی» یه داش کیمی بیر اوز چیخادیبدیر
حیرصلن دو قوپارت سنده قیامت مشه بایرام
برچسبها: شعر طنز عید نوروز
هه آیلیغیم آرتدی
اوستاد حسین شهرک
سؤز دوشدو کی آیلیقچیلارین آیلیغی آرتدی!
باققال باهالاتدی هه آیلیغیم آرتدی!
فیرلاتدی حامامچی فیته نی، قاش گؤزون آرتدی!
سو آب حیاتدس نیرخین تازالاتدی هه آیلیغیم آرتدی!
قیزلار بوی آتیب،یوخدو جهیز ائلچی قاییتدی!
آرواد بئکار،اوغلان بئکار،ائوده یاتایاتدی هه آیلیغیم آرتدی!
آرتیردی اجاره بهانی، صاحب خانه، ائو اولدو وئرانه
قد اولدو کمان، گونده مخارج چاتا- چاتدی هه آیلیغیم آرتدی!
ات- مت باها اولدوقدابالام، سوت باهالاندی،جوت- جوت باهالاندی
دؤلت ده ضرر ائیله دی «سوبسیدی» آزالتدی هه آیلیغیم آرتدی!
دؤکتورکی ائدیب بیمه ایله عقد قرارداد،قالسین هله آزاد
نق ویرماغی قالسین یئنه ده نیرخی چوخالتدی هه آیلیغیم آرتدی!
سلمانی دوتوب قایچینی، چیق-چیقدی بفرما! ایشده چنه ویرما!
بزاز ده ییشیب نیرخینی، آرشینی قیساتدی هه آیلیغیم آرتدی!
کئچ یاغ دویوده ن گؤی ده دی آزاد دئیه قند-چای، انبارده تای- تای
سایسیز گلیرین اولسا ایش البته راحاتدی هه آیلیغیم آرتدی!
آیلیق یاریسی مالیاتا، بیمه یه گئتدی
ییرتیق یاماغا آی نه بیلیم ایینه یه گئتدی
اقساط آپاریب، بیریاریسیندان دا قوپارتدی هه آیلیغیم آرتدی!
پول بیر عجیبه شئیدیر!
رحمتلیک آرش آزاد
جیب بوش، قوناق گلیبدیر اون بئش نفر ناهارا
«دردا که راز پنهان خواهد شد آشکارا»
لیقوان پنیری، بیرده خوی یاغینی گؤره نده
«دل میرود ز دستم صاحبدلان! خدا را!»
دوست- آشنادان اوچ آیدیر، گیزلنمیشم گل ، ای پول
«باشد که باز بینم دیدار آشنا را»
تیرلنمیشم آجیمدان، آرواد دئییر: پیانسان
«هات الصبوح هبوا یا ایهاالسکارا»
بیر حاله قالمیشیق کی، بیر چؤمچه یاغ، بیرآز قند
«اشهی لنا و احلی قبلة العذارا»
قوربانینام رییس جان ! گل بیر یاغ ائیله اعلان
«روزی تفقدی کن درویش بی نوا را»
علمی بوراخ بیر آزجا سیرتیق لیق اؤیره ن، اوغلوم
«کاین کیمیای هستی قارون کند گدا را»
آت رادیونو کناره آل بیر خبرچی آرواد
«تا بر تو عرضه دارد احوال ملک دارا»
باشماق تایی الینده، جلادکیمی دایانمیش
«دلبر که در کف او، موم است سنگ خارا»
بئش گون ریاستینده، اینجیتمه خلقی دوستوم
«نیکی به جای یاران فرصت شمار یارا»
چون یوخ قولومدا قوت، قورخومدان ائله ره م من
«با دوستان مروت با دشمنان مدارا »
پول بیر عجیبه شئیدیر، بیر آزجا اولسا جیبده
«در رقص وحالت آرد صوفی پارسا را»
بیر یاغ ساتیرلار ایندی، آغ توکلری قارالدیر
«ساقی! بشارتی ده پیران با صفا را»
ات- یاغ کی یوخدور ائوده، دادسیز اولور غذامیز
«گر تو نمی پسندی تغییر ده قضا را»
حافظ ! منی باغیشلا، گر دوز سوز اولدو شعریم
«ای شیخ پاکدامن معذور دار ما را»
یالقیزین- هیجرینده
محمدرضاشوکتی
شوخ چشمیله بیر باخیب منه
کؤنلومو منیم قان ائدیب گئدیر
یوخدو منده طاقت بو هیجرانا
اول منی پریشان ائدیب گئدیر
طنز مولکونون پادشاهی دیر
گولدوره نلرین سر سپاهی دیر
سینه ده ن چیخان مظلوم آهی دیر
ظولم ائوین او تالان ائدیب گئدیر
طنزده سالیبدیر « جیغان ویغان»
هی «چیغیر باغیر» دیر سالیر یامان
قان اوره کلره « چال ها چال» سالان
عدلیلن او دیوان ائدیب گئدیر
«یالقیز» ایدی یالقیز قویوب بیزی
تاریخین رفینده قالیب ایزی
«شوکتی» چاغیر بیرده یالقیزی
گؤر نه یی او عنوان ائدیب گئدیر


text:
بو اویغولاما ایله آلیشیق اولمادیغینیز بیر عقللی جئب تئلئفونو تجروبه ائدین! تئلئفونونوزو یئنیدن سئودیرهجک اولان Asistan B، سیزه تام فرقلی بیر آندروید تجروبهسینی وعد ائدیر. اویغولاما سایهسینده، یالنیز تئلئفونونوزلا دانیشاراق، جیهازینیزی ایداره ائده بیلجکسینیز. بیر معنادا عقللی تئلئفونونوز سیزین اوچون هر شئیی ائدن بیر یاردیمجی اولاجاق. Asistan Bین تمل خصوصیتلری هلهلیک بئله سیرالانیر: - آلارم قورما - تاریخ و ساعت سورغولاما ... دوامی نی اوخو »
ائتیکت آرشیوی: یازیلیم
“بایاتی فالی” یازیلیمی
“اوختای نژادمحمد” جینابلارینین حاضیرلادیغی یئنی بیر یازیلیم، اینانیریق کی آذربایجان گئنجلری، اوختای بئی کیمی بیلگیلی موهندیسلردن ایلهام آلاراق بو ساحه ده اولان بوشلوقلاری دولدوراجاقلار، سیزینده آذربایجان تورکجه سینده اولان پروقیرام و یازیلیملارینیز وارسا بیزه چاتدیرین غرورلا پرتالدا پایلاشاق . . . “بایاتی فالی” یازیلیمی بایاتی فالی تورکلرده اولان ان قدیم فال لارداندیر، اسکی دن بونو بیر نئچه نفر بایاتی بیلن آداملا توتاردیرلار آمما ... دوامی نی اوخو »
“تورکجه تقویم” یازیلیمی
“اوختای نژادمحمد” جینابلارینین حاضیرلادیغی چوخ ده یرلی و ایشه یارار پروقیراملارین اولان “تورکجه تقویم” یازیلیمینی سیزینله پایلاشدیغیمیزدان دولایی چوخ غرورلویوق، اینانیریق کی آذربایجان گئنجلری، اوختای بئی کیمی بیلگیلی موهندیسلردن ایلهام آلاراق بو ساحه ده اولان بوشلوقلاری دولدوراجاقلار، سیزینده آذربایجان تورکجه سینده اولان پروقیرام و یازیلیملارینیز وارسا بیزه چاتدیرین غرورلا پرتالدا پایلاشاق . . . تورکجه تقویم یازیلیمی بو پروقیرام آذربایجان تورکجه ... دوامی نی اوخو »
بیر کلیک ایله،DVDفیلملرینیزی، کپیلایین
هردن،ایستهییرسینیز بیر دی وی دی فیلمینی بیر دیسکه، بوشالداسیز،اما بو ایش اوچون فرقلی، یازیلیملارا قوللانماغینیز گرکیر!”۱click DVD copy”یازیلیمینا قولانماقلا بیر کیلیک ایله، DVDنی تام شکیلده ،ایستهدگینیز دیسکه کپیلایا بیلرسینیز!بویازیلیم،CPRX تئکنولوژیسینه قولانیر و یئنی دیویدیلری هر تکنولوژی ایله جورلنمیش اولورسادا نئچه دقیقه بویوندا کپیلایا بیلر. یازیلیم حاقدا گئنل بیلگی: یازیلیم آدی:۱click DVD copy تئکنولوژی:CPRX بویود:۷ مگابایت ایشلتیم سیستئمی:ویندوز ۸و۷ گونجللهمه تاریخی: ... دوامی نی اوخو »
اورمیا اسپورت یازیلیمی،آندروید ایشلتیم سیسئمینه یایینلاندی
بو ایدمان یازیلیمی،اورمونون “والیبال یانداشلیق اوجاغین”، الیله یایینلانیب،اورمیا اسپورت،یازیلیمیندا،اورمیا اسپورت سیتهسینین، سون خبرلریندن خبردار اولابیلرسینیز . بو یازیلیم نئچه بؤلومدن تؤرهنیب: -اورمیا اسپورت سیتهسینده یایینلانان خبرلرین ایزلهمهیی -اویونچو و فنی تیمین تانیتیمی -اورمو تیملرین تاریخچهسی -شکیل گالریسی -و … یازیلیمین، ۱٫۰نسخهسین،آندروید ایشلتیم سیستئملری اوچون ائندیره بیلرسینیز. دوامی نی اوخو »
“تورکجه یازاق” یازیلیمی
“اوختای نژادمحمد” جینابلارینین حاضیرلادیغی چوخ ده یرلی و ایشه یارار بیر پروقیرامی سیزینله پایلاشدیغیمیزدان دولایی چوخ غرورلویوق، اینانیریق کی آذربایجان گئنجلری، اوختای بئی کیمی بیلگیلی موهندیسلردن ایلهام آلاراق بو ساحه ده اولان بوشلوقلاری دولدوراجاقلار، سیزینده آذربایجان تورکجه سینده اولان پروقیرام و یازیلیملارینیز وارسا بیزه چاتدیرین غرورلا پرتالدا پایلاشاق . . . ۱) آذربایجان تورکجهسینی اؤیرنمک اۆچون ایمکانلار ۲) راحتجه تۆرک دیلین ... دوامی نی اوخو »


text:
گوگلین آندرویده علاوه ائتدیی بو یئنی اویغولاماسینی، روت ائتمهیه گرک قالمادان، اؤز جیهازینیزا قوروا بیلرسینیز! گوگلین آندرویده علاوه ائتدیی بو یئنی اویغولاماسینی، روت ائتمهیه گرک قالمادان، اؤز جیهازینیزا قوروا بیلرسینیز! Galaxy S4 و HTC One “گوگل سوروم (نسخه)”لری، یئنی بیر کامئرا اویغولاماسییلا گلیرلر. نورمالدا استوک آندرویدین کامئرا اویغولاماسینی رووتسوز جئب تئلفونونوزدا قوللانمانیز مومکون دئییل، آنجاق اینکیشاف ائتدیریجیلرین تقدیم ائتدیی Apk ... دوامی نی اوخو »
ائتیکت آرشیوی: HTC One
HTC One حاقدا، گئنل بیلگی
گئنل بیلگی مارک و مدل HTC One تانیتیم تاریخی ۲۰۱۳, فوریه عرضه تاریخی ۲۰۱۳،مارس بویود بویود ۱۳۷٫۴×۶۸٫۲×۹٫۳ میلیمتر ۵٫۴۱×۲٫۶۹×۰٫۳۷ اینچ چکی ۱۴۳ گیرم اکران صفحهسی نوع ۱۶میلیون رنگ ، توخونما اکران صفحهسی Super LCD3, بویود ۱۰۸۰×۱۹۲۰ پیکسل, ۴٫۷ اینچ ، اورتالاما ۴۶۹ پیکسل هر اینچده چوخلو توخونما تئکنولوژی یئتهنهیی موزیک نوع MP3/eAAC+/WMA/WAV ویبره وار موزیک ائندیرمه وار اسپیکر ... دوامی نی اوخو »


text:
آشیقلیق سئوگیسی ایله یاشایان گنج
آشیقلیق سئوگیسی ایله یاشایان گنج
یازان: حسین واحدی
هر اینسانین یاشامیندا بیر پارا شئیلر اؤنملی اولوب، او اینسانی حیاتدا ساخلاماغا، عشق ایله یاشاماغا داها مارقلی ائدیر. اینسانلارین بعضیلرینین ان اؤنملی حیات مسئلهسی وطن اولوب، اونلاری یاشادان، . وطن عشقی اولور. بئله اینسانلار عؤمورلرینین چوخونو بو یولدا قویورلار. بیرى وطنه دوکتور اولار، بیری ایشچی، بیر یازیچی و... . هر حالدا هر بیریسی اؤز یئرلرینده وطنه قوللوق ائدیرلر.
بو اینسانلاردان بیری ده قوشاچایلی کؤکنلی، اورمودا دوغولموش احمد اسدی جنابلاریدیر. آتا-آناسینا خلف اؤولاد اولان احمد، 1367جی گونش ایلینده یاشما گولومسهییب، دونیایا گؤز آچیبدیر. اورمیهنین آدلیم شاعیر ایله یازیچیلاریندان بیرى اولان بهرام اسدینین یگانه اوغلو اولان احمد، بیر بویا باشا چاتدیقجا اتاسی ایله بیرگه ادبیاتا، آشیق موسیقیسینه و شعره علاقه باغلاییر. او 1390جی ایلده دوغال قایناقلار قولوندا لیسانسینی بیتیرمکله بیرگه ادبیاتیمیزا ایکی عنوان کیتاب دا پاى وئریر. "آتالار سؤزو" توپلوسو ایله تورک شاعیری ناظیم حیکمتین "قیز جوجوغو" آدلی شعرلری اونون چاپ ائتدیگی کیتابلاردیر.
یازینین آردی...
آشیق بولود ساعد ایله دانیشیق/ دانیشیق آپاران: احمد اسدی
بو صنعت بیزیم وارلیغیمیزدیر، گرک قویمایاق آرادان گئده
آشیق بولود ساعد ایله دانیشیق/ دانیشیق: احمد اسدی
آشیق بولود، اورمونون آدلیم آشیقلارینداندیر. او هم گؤزل یوردوموزدا، همده یوردوموزدان ائشیکده خارجی اؤلکه لرده ده تانینمیش بیریسیدیر. آشیق بولود 1338-جی ایلده ملکندینین(ملکان) باباکلک کندینده دونیایا گؤز آچیب. 6-7 یاشی اولدوغو واختلاردا عائلهسی ایله بیرلیکده اورمویا کؤچور و بو شهرده قالارگی اولور. آشیق بولودون اوغلودا آشیقدیر و اورمو بؤلگه سینده آشیق فورماسیندا فرقلی چیخیشلاری ایله تانینیر. آللاهدان آشیق بولود ساعد و اونون خلف اوغلو سایین عسگر ساعده باشاریلار دیلرکن، دانیشیغیمیزی اوخوماغا دعوت ائدیرم.
یازینین قالانی...
اورمیه ده، آشیقلار درنگی نین قورولوشونون اوچونجو ایل دؤنومو
یوراج (yorac) : احمد اسدی
غربی آذربایجان حوزه هنری اداره سینین آشیقلار درنگی نین قورولوشونون اوچونجو ایل دؤنومو اورمودا گئرچکلشدی. بو درنگین اوتوروملاری و جلسه لری 1389-جی ایلدندیر, هر هفته دوزگونلری آخشام اوستلری تشکیل تاپیر. هر هفته آذربایجانین چئشیدلی بؤلگه لریندن آشیقلار بورایا گلیرلر و دئمک اولار هر هفته 4-5 آشیق بو درنکده چیخیش ائدیر. خزل آیی نین 24 بو درنگین قورولوشونون ایل دؤنومو بیر تؤرن و مراسم ایله یاد ائدیلدی. بو مراسمین گؤرونتولرینه باخا بیلرسینیز.
یازینین آردی...
آذربایجان فولکلور داستانلاریندان جیک-جیک خانیم
قاری ننه اونو گؤروب سوروشدو:
-آی جیک-جیک خانیم، نازلی خانیم مزهلی خانیم، نیه آغلاییرسان؟
جیک-جیک خانیم آغلایا-آغلایا قاری ننهیه جاواب وئردی:
-آی قاری ننه، آیاغیما تیکان باتیب قاناییب، گل چیخارت!
قاری ننه جیک-جیک خانیمین آیاغیندان تیکانی چیخاریب تندیره آتدی.
جیک-جیک خانیمین کئفی دورولدو. بیر او یانا بیر بو یانا اوچوب دئدی:-قاری ننه، منیم تیکانیمی قایتار!
قاری ننه دئدی:-هارادان آلیم، آتدیم تندیره یاندی.
جیک-جیک خانیم دئدی:
-منه نه بورج، تیکانیمی وئر! وئرمهسن چؤرگینی گؤتوروب قاچارام.
قاری ننه گولدو.
جیک-جیک خانیم او یانا اوچدو، بو یانا اوچدو قاری ننهنین چؤرگینی گؤتوروب قاچدی.
جیک-جیک خانیم گؤی ایله اوچوردو، گؤردو یئرده بیر چوبان قویون ساغیر. یئره قوندو چوبانا طرف گلیب دئدی:
-برکتلی اولسون، چوبان قارداش! چؤرک گتیرمیشم، آل، سودده دوغرا، یئ!
چوبان چؤرگی آلدی، چاناغینا دوغرادی، اوستونه ده سود تؤکوب دئدی:
-جیک-جیک خانیم، نازلی خانیم، مزهلی خانیم گل سن ده یئ.
جیک-جیک خانیم جواب وئردی:
-من توخام، یئمیرم، اؤزون یئ.
چوبان چؤرگی یئییب قورتاردی.
جیک-جیک خانیم قانادلارینی یئلله¬دیب دئدی:
-آی چوبان قارداش، منیم چؤرگیمی وئر گئدیرم.
چوبان دئدی:
-چؤرگینی هارادان آلیم؟ یئدیم، گئتدی.
جیک-جیک خانیم دئدی:
-منه نه بورج یئدین. چؤرگیمی وئر، یوخسا قویونونو گؤتوروب قاچارام!
چوبان گولوب دئدی:-آی جیک-جیک خانیم نازلی خانیم، منده نه گوناه وار کی، قویونومو آپاراسان؟ چؤرگی اؤزون وئردین، من نه دئدیم.
جیک-جیک خانیم دئدی:-گؤر ایندی سنین باشینا نه اویون گتیرهجگم؟
جیک-جیک خانیم او یانا اوچدو، بو یانا اوچدو چوبانین قویونونو گؤتوروب قاچدی. چوبان قیشقیرماغا باشلادی:-آی آمان، آغام منی اؤلدورهجک!
جیک-جیک خانیم جایناغیندا قویون اوچوردو گؤردو کی، بیر دسته آتلی گلیر، اونلارا یاخینلاشیب سوروشدو:-آی قارداشلار، هارا گئدیرسینیز؟
آتلیلار جاواب وئردیلر:-جیک-جیک خانیم نازلی خانیم، گئدیریک پادشاها گلین گتیرک.
جیک-جیک خانیم اوچوب پادشاهین قاپیسینا قوندو، قویونو خدمتچیلره وئریب دئدی:
-آلین، پادشاهین تویونا گتیرمیشم.
جیک-جیک خانیم ایچری گیریب یوخاری باشدا اگلشدی.
خدمتچیلر قویونو کسیب، کاباب بیشیردیلر، قوناقلارا پایلادیلار.
قاضی ایله جیک-جیک خانیما دا بیر قابدا کاباب قویدولار. قاضی تئز-تئز یئییب جیک-جیک خانیمی آج قویدو.
جیک-جیک آجیغا دوشوب پادشاها دئدی:
-منیم قویونومو وئر!
دئدیلر:
-قویونو یئمیشیک، قورتاریب گئدیب.
جیک-جیک خانیم دئدی:
-اونو-بونو بیلمیرم، قویونومو وئریرسینیز وئرین، وئرمیرسینیز، گلینینیزی آپاراجاغام!
هامی گولدو.جیک-جیک اوچوب چپرین اوستونه قوندو، گؤزلهدی.
گلینی زورنا-بالابان چالا-چالا گتیردیلر. جیک-جیک خانیم او یانا اوچدو، بو یانا اوچدو گلینی آتین اوستوندن آلیب قاچدی.
پادشاه بیر باشینا دؤیدو، بیر گؤزونه، آغلادی.
جیک-جیک خانیم گلینی هوندور بیر آغاجین دیبینده یئره قویدو، گؤردو کی، آغاجین کؤلگهسینده بیر آشیق ساز چالیر.
جیک-جیک خانیم دئدی:
-سلام علیکم، آی آشیق قارداش، گل گلینی وئریم سنه، سن ده سازی وئر منه.
آشیق سئوینیب دئدی:-آی جیک-جیک خانیم نازلی خانیم، مزهلی خانیم، سندن من هئچ بیر شئی اسیرگمرم. آل سازی!
جیک-جیک خانیم سازی آلدی، گلینی وئردی.
آشیق گلینی گؤتوروب ائوینه آپاردی. جیک-جیک خانیم آغاجین گؤلگهسینده اوتوروب سازی دینقیلداتماغا باشلادی.
تیکان وئردیم، چؤرک آلدیم،دینقیل سازیم دینقیل سازیم.چؤرک وئردیم، قویون آلدیم
دینقیل سازیم، دینقیل سازیم.قویونو وئردیم گلین آلدیم،دینقیل سازیم، دینقیل سازیم.گلینی وئردیم، بیر ساز آلدیم،
دینقیل سازیم، دینقیل سازیم.ائله او گوندن بری جیک-جیک خانیم عؤمرونو ساز چالا-چالا توی-ناغارا ایله کئچیریر.
آشیق میکاییل سلیمانی ایله مصاحبه
آشیق میکاییل سلیمانی ایله مصاحبه/ دانیشیق آپاران: احمد اسدی
عزیز اوخوجولاریمیز، بو یازینی یازماغا گؤره یولا دوشوب، 9/1/1391 تاریخینده قوشاچایین گؤل کندینه گئدیب ، قوجامان و آغ ساققال آشیغیمیز اوستاد میکاییل سلیمانی ایله گؤروشموشوک. گؤل کندی قوشاچایین گونئیینده یئرلشیر و بو شهردن 15 کیلومتر آرالیدیر. ائشیتمیشدیک اوستادیمیز بیر آز خسته احوالدیر، بونا گؤره اونونلا گؤروشمگی اؤزوموزه بورج بیلهرک، گؤروشونه گئتدیک. گؤل کندینه یئتدیگیمیزده ، آشیغی شهره دوکتورا آپارمیشدیلار، بونا گؤره آشیغین اوغلونا زنگ آچیب و آشیغین حالیندان نگران اولدوغوموزا گؤره، اوندان آشیغی سوردوق. حالینین یاخشی اولدوغونو ائشیتدیگیمیزده سئوینهرک، کندده اونون یولونو گؤزله دیک. نهایت آشیق میکاییل گلیب، چاتدی. اوستادیمیزلا، گؤروشدوگوموزدن سونرا اونونلا صمیمی بیر دانیشیق آپاردیق. اوستادیمیزین تزه دوکتوردن گلمهسینه باخمایاراق، بیزی ایستی و سئوگی دولو قوجاقلا قارشیلاماسی بیزه بیر قوناق پرورلیک درسی اولدو. اوستادیمیزا جان ساغلیغی آرزیلایاراق، سیزی دانیشیغیمیزی اوخومایا دعوت ائدیرم.
اوستاد اؤزونوزو تانیتدیرین، لطفاً؟
من آشیق میکاییل سلیمانی، 1309-جو ایلده قوشاچایین گؤل کندینده دونیایا گلمیشم. 17-18 یاشلاریمدان آشیقلیغا علاقه یئتیریب و بو صنعتین دالیجا گئتمیشم. آتام دا راضی دگیلدی من آشیق اولام. چون اکینچی بیر عایله ایدیک و قارداشیم دا یوخ ایدی، دئییردی گل منه کؤمک ائت. حتی بیر دفعه گئدیب بیر ساز آلدیم. آما آتام منی مجبور ائیله دی قایتارام. من ده ال چکن دگیلدیم. سونرا آتامین مخالف اولماغینا باخمایاراق، گئدیب بیر ساز آلدیم.
اوستاد کیمدن ساز اؤیرندینیز؟
من بیر جار شیرین کندلی آشیق فرامرز امین پورون یانینا گئدیب و اوندان اؤیرنمگه باشلادیم. آز مدت اونون یانیندا اؤیرندیگیمدن سونرا، آشیق حسن عدلین یانینا گئدیب و اونا خدمت ائیله دیم.
نئچه ایل آشیق حسندن ساز اؤیره نیبسینیز؟
من تقریباً آلتی ایل آشیق حسنه شاگردلیک ائتمیشم. 23 یاشیندان دا آشیقلیق ائتمیشم.
اوستادینیز، آشیق حسن کیم ایدی، هارالی ایدی؟
آشیق حسن، قاشیقچی کندیندن ایدی. گؤزل چالیب، اوخویاردی. اصلی آدی حسن عدل ایدی. آما هامی آشیق حسن قاشیقچی آدی ایله اونو چاغیراردی. اوغلودا آشیقدیر. اوغلونوندا آدی، آشیق باراتدی.
یازینین قالانی ...
آشیق نباتعلی علیزاده ایله دانیشیق
دانیشیغى یازینین قالانیندا اوخویون ...


text:
نه دئييم؟
یازار : احمد+0 به يه ن
نئچه گون اؤنجه، دولانماق اوچون اورمو شهرينه ساري گئتديق. ماشيندا يورقون اولاراق ياتميشديم، بيردن گؤردوم گؤزلريم آجيشير. آييلديم گؤردوم اورمو گؤلونون كؤرپوسونون (بير نفر دئييردي كؤرپو يوخ، سد) اوستونده گئديريق. گؤزلريمين آجيشماسي قديملري منيم ياديما سالدي. نئچه ايل قاباق گئدرديق شربخانا دا سودا چيمرديق. اوندا گؤزوموزه سو گئدنده، ائله بوجور آجيشاردي. ائله بوجور فيكره دالميشديم، بيردن كيچيك باجي اوغلوم ياديما توشدي.
اؤز اؤزومه فيكيرلشيرديم او بير گون بؤيوك بير بي اولاجاق. اوندا من اونا بئله تعريف ائله يه جاغام:
« هن اوغول، بورا بير زامان بير گؤزل گؤل ايدي. بيز بورادا چيمرديق و بيرليقدا گونلر كئچيردرديق».
آمما بيردن فيكريمه يئتيشدي محمد (باجي اوغلوم) بير گون سوروشسا «دايي بورا نه اوچون قورودي؟»
من نه دئييم؟؟
گؤره سن «محمد» و اونا اوخشار اوشاقلار بيزي باغيشلاياجاقلار؟
گؤروشلر : 0


text:
سید حیدر بیات:
دیلیمیزی محض ادبی بیر دیل دئییل، قاپساملی بیر دیل کیمی
اؤز توپلوموموزا تقدیم ائتمهسک، توپلوم اؤزونه اینانمایاجاق.
دگرلی شاعیر و تدقیقاتچی سید حیدر بیات ۱۳٥٥- جی ایلده زنجانین آق بولاغ کندینده دونیایا گؤز آچدی. ٦ یاشیندایکن ملا یانیندا گلهنکسل مکتبه گئدیب، قرآن کریم-ی اوخوماغا و اؤیرنمگه باشلادی. ۷ یاشیندا ایلک مکتبله یاناشی گلهنکسل مکتبلرده «تنبیه الغافلین»، "گلستان سعدی"، "کلیله و دمنه" کیمی کیتابلاری دا اوخودو. داها سونرا زنجان حوزه علمیهسینده عرب ادبیاتی و منطق اوخوماغا باشلادی. اورادا رسمی تحصیلاتینی دا سیکله قدر داوام ائتدیردی. ۱۳۷۳-ده قوم حوزهسینه گلیب اورادا اصول فقه، فقه، منطق و فلسفه، تفسیر و کلام کیمی علملری اوخوماغا باشلادی. بیات، ۱۳۸۲ایلینده قومدا "تورک ادبیاتی اوتاغی" (اتاق ادبیات ترک) آدلی مدنی بیر اوجاق قوردو و تورک دیلی و ادبیاتی اوزرینده چالیشمالارینی سوردوردو. آیریجا، مجمع الشعرای آل یاسین، انجمن ادبی حوزه، انجمن شعر و قصه حکیم هیدجی، پینار درنگی، مقدس اردبیلی هیئتی کیمی درنک و اوجاقلارین اویهسی، اوستادی و یا قورجوسو اولاراق فعالیت ائتدی....
ادامه مطلب


text:
هرنه حرکتده دیر. هرشمی دییشیلیر. یارانیشیق آخیمداریر. دورغون لوق
یارانیشیقین ذات ایله اویغون دئییل. بیرآن رایانیب اطرافیمیزا باخساق دوشونریک کی دونیادا هرنه وار (و حتی او وارلیق لارکی ظاهری گوروشده دورغون دولار) دییشیلمددیلر، طبیعتین تملی دییشیک لیک اوستونده قورولوب. گئجهنین، گوندوزه و گوندوزون گئجهیه چئوریلمهس، کرهئرین فیریلداماسی، فصللرین دییشیلمهسی و…
دئمک بوتون وارلیقلار و هرنه که یارانیب، بیر باشلانیش نقطه سیندن، قورتاریش نقطه سینه دوغرو حرکتده دیر. ساده دیلله دئسک هرنهکی وار، دوغوم ران، اولومه طرف گئدیر و هر بیر باشلانیشین، قورتاریشی و هر دوغومون، اولومو واردیر. فیزیک علمی نین تاپینشیلارنیا گروه بوقایدا بیله ان خیردا و گوره گورونمر مره لرهده شامل دیر. انسان ایسه یارانیشیقین بیر عضو و اولاراخ بو قایداران قیراغا دئییل. هر بیر انسان دوغولارکن، اونون دوغوم ایله بیرکه اولوموره دوغولور. بو یارانیشیقین بیر قانونو اولاراخ ازل گوندن بو گونه قدر دوام تاپیب دیر. ایره لی شن و ئیری ـ گویو اوز آیاغی آلتیندا قویان انسان، بوقانونو دییشه بیلمییب و بو مسئله دن توره نن آجیلار بشرین سینه سینده بیر بویوک درد اولاراخ قالیب دیر. انسان فطری باخیمدان ابدی لیک وورغونو اولان بیروارلیق دیر. بیر آیری طرفدن اولوم بیر اژدهاتک انسانین هارشیسیندا دایانیب و هر بیر انسان ایستر ـ ایستمز، بو اژدهانین الینه دوشمه لیدیر. بو تناقض لر و قارشیلیق لار، انسانین ذهنینده فکرینده و قلیبنده بویوک آجیلیق لار توره دیب دیر و اونون فکر عالمی و او جملهدن اسطوره، شعر و ادبیات، فلسفه و... سادلرینه درین تاثیر بوراخیب دیر. ابدی لیک و اولمز لیگین وورغونو اولان و عین حالدا اوزونون هاردان گلیب و هارا گئتمه سین بیلمین انسان، اسکی زمانلاردان اولومدن قاچیب و ابدی لیگه جاتماغا جالیشما داریر. دنیانین ان قدیمی اسطوره و ادبی اثرلرین رن اولان گیلگمیش داستانی بو باخیمدان بیر یاخشی نمونه دیر. داستان باشدان باشا گیلیمیش آدبی بیر شخصین اولمزلیک و ابدی لیگه یئتمک دالیسیجا اولماسنین حکایه سیدیر. افسانه لرره اونمرلیک سمبولو اولان اسفندیار و آشیل کیمی قهرمان لارین اولماسین دا بویاخیمدان تفسیر ائتمک اولار. دین و مذهب ساحه سینده بیر باشقا حیات دان و آخرت دنیاسیندان سوز آچیلماسی بو مسئله ایله سیخ علاقه داردیر.
اوز یاشاییشینا معنا وئرمک دالیسیجا اولان انسان، اولوم اژدهاسی ایله اوز به اوز اولارکن، دنیانین وخاسیزلیق و ایچی بوش اولماسیندان گیلئی لنیر. بو گیلئی ـ گونار هر یئردن یاخشی ادبیات ساحه سینده تصویره چکیلیر.
بو مسئله تورک خالق لاری و او جمله دن آذربایجان خالقی نین آراسیندا و اونون فکر و ادبیات عالمی اوزل لیکلی فولکلور و عاشیق ادبیاتیندا درین و گوزه گلن ایز بوراخیب دیر.
دده قورقوتلا باغلی بیر پارا داستان لارا اساساً اولمزلیک دالسیجا اولان دده قورقوت چوخلی ئیرلره سفر ائدندل سونرا هر بی طرفده عزرائیل له قارشیاشیب و اولومه بیر تقدیرکیمی قبول ائدیب. یا خود داستان ددده قورقوت کتابیندا، دلی دومرولون عزرائیل له ووروشماسی بو مسئله یه بیر آیری نمونه دیر. همین آری چکیلمیش کتابدا «دنیا منیم دینیلر، اجل آلدی یئرگیزلدی، فانی دنیا کیمه قالدی، گیمنی دنیا، سون اوزو اولوملو دنیا» دیین دده قورقوت دنیانین فانی و ایچی بوش اولماسین اولدوقجا گوزل و جانلی تصویره چکی. دنیا و اونون ایچی بوشلوقو آذربایجان ادبیایتندا ائله بیر تاثیر بوراخیب دیرکی، دنیا آدلی شعر دئمک بو خالقین شعر و ادبیایتندا بیر عنعنه یه چئوریلرک بو گونه قدر دوام تاپیب و هر بیر بویا ـ باشا چاتمیش شاعر دونیا آدلی شعر یازیب دیر. خسته قاسیم، عاشیق قربانی، عباس توخار قانلی، دده عسگر و... بو موضوعوا شعر یازیب لار. چاغداش و معاصر شاعرلریمیز ایسه اوز آتا بابالاری تک بو عنعنه یه دوام وئریب لر. دنیانی «کهنه، اوچوق، سامانلیقا» بنزهدن بهمن وطن اوغلو و یا:
واختیندا اوزرادیب کومک الینی
وئرمدین منیم له ال اله دنیا
نه ییمه گرکدی واختی کئچینده
گویدن قیزیل یاغدیر لعل اله دنیا
دیین زلحیم خان یعقوب بو شکلده دونیایران گیلئی لنیرلر.
ویئنه ده دنیا حرکتده دیر. و بیرلر ایسه بوحرکتین ایچینده. و هر قونماغین بیر اوچوشوو هر گلیشین بیر گئدیشی وار و شاعر شجاعت دئمیشکن:
کیمی توتقون دوغولور توتقون عومورگون سورور.
کیمی گونش شفقی ساچیر گئدیر دونیاران.
کیمی دو یمه یارانیر، دویمه دوشور بوراغدان
کیمی قیزیل گول کیمی آچیر گئدیر دونیادان
آنجاق یووا دا غیلیر ویران اولور الیندن
شیطان سویوش آپاریر فیتنه سیندن فتلیندن
بایقوشون اولئده ده وایی دوشمور دیلیندن
بولبول ائله نغمه ایله کوچور گئدیر دونیاران
....
اول لر شیرین اولار شکره قنده بنزر
سونرالار غم سئلیندن داغیلمیش بنده بنزر
بودونیا بیر داوالی دالاشلی کنده بنزر
انسان لار قورخاقورخا کئچیر گئدیر دونیادان
شجاعتم بوقدر دردی نئجه داشییم
من کدردن اولارمی بیر آزخوش گون قاشییم
کیمی کدر تانیمیردئییر یوز ایل یاشییم
کیمی دردین گوتوروب قاچیر گئدیر دونیادان


text:
بيزيم يارانه ني چوخالديب وقتين ده وئرسه لر،
بايقوش سسين بولبولي شئيدايه ده گيشمه م
اورتا آسيا تورك لري نين ايلك فايدالانديغي يازي سيستئمي اولموش، اورخون و يا گؤگ تورك الفباسي، گؤك تورك لره باغلي اورخون يازيت لارين دا فايدالانماق دان اؤتورو بو آديله تانينيب.
بعضا اؤز اؤزومه ديييره م ماشيني، ائوي ساتيم
بير هفته گئديم دونياني گه زيم!
آما بونون ايچين اول ماشين و ائو آلمالييام.
آنا: ائل عالمين اوشاقلاري بيرينجي اولور
اوغلان: گؤر آنالاري نه لر دوغور دااا، سنده استعداد يوخدوكييي
# اوغلان بير هفته دير خسته خانادا ياتيب
ائولريميز ايشيق، قلبلريميز سئوگي دولسون
فيطر بايرامينيز موبارك اولسون
قه فه ده یازار اولوب، یازی گؤنده ر مه ک ایستییه ن یولداش لاریمیز بو یاسالاری قبول ائتمه لی دی لر. ایران ایسلام جومهورییتی و آرزوبلاق یاسالاری نا اویغون حرکت ائتمه لی سیز. بلاق دا گرافیک باخیمین دان موشکول یارانماسین دییه، آلتداکی قورال لاری گؤزده توتمالیسیزآردی ...
©2012-13 yasalar qorunur.
yaraşdırma Savaş Qoşaçaylı.


text:
آنا یوردومون قیزی ...
سارا بیر آیدی بیزیم ائللره، آیسیز گئجه لر
بیر اوجا سسدی قولاق وئر اونا هایسیز گئجه لر
سارا بیر باغدی طبیعتدن آلیب قول بوداقی
بیر شیرین ماهنیدی یانلیز اوخویار ائل دوداقی
سارا بیر قیزدی سودان سورمه چکیب گؤزلرینه
جان دئییب بیرده اورکدن آرازین سؤزلرینه
سارا سئودا ایله دونیانی آتان بیر قیزدی
سارا غملر اوجاقینادا آلیشان بیر کؤزدی
بیر نجابتلی گلین دیر ائله آسلان سایاغی
قویمادی تار ائده دونیاسینی چاققال آیاقی
اؤزونو آتدی سئله اؤزگه نی حئیران ائله دی
او یانان شمعینی پروانه یه قربان ائله دی
قوشولوب سئللره گئتدی آنا یوردون ساراسی
قالدی شیرین اوره گینده یئنه فرهاد یاراسی
باغلادی ساچلارینی قویمادی بیگانه گؤره
آنا یوردون قیزی وئرمز ساچین هر کیمسه هؤره
گلین اولدو آرازا، اوردا تویون توتدو سارا
سؤیله دی اوردا اورک سؤزلرینی نازلی یارا
آراز آغلار گؤز ایله، آلدی سارا اللرینی
دارادی ائل قیزینین بیرده قارا تئللرینی
گئتدی گؤزلردن اوزاق دوشدو ائلین بیردنه سی
گؤرمه دی خان چوبانین آیریلیقین سون نفسی
سارا گؤزلردن اوزاق دوشسه ده ایتمز اثری
بیر یاراق تک سؤزونون واردی هله چوخ کسری


text:
❤..urak yazilarimiz..❤
فقط آذربایجان عاشیقلری اوچون
خانـ ه ♥ لینـ ک ♥ ایمیـ لـ ♥ پروفایـ لـ ♥ طـراح
گئلیب غیرت گونی ، همت زمانی اوجالداق باشدان آذربایجانی
گئداق صدام کافرله جهاده ییخاخ بو بی مروت امریکانی
بو گون کرب و بلا ویران اولوبدی حسین اوز قانی نه غلطان اولوبدی
حسین زوّاری نین قورتاردی صبری قیراق بو قوتلاری، کافتاری، ببری
آچاق یول کربلایه، کاظمینه چَکاخ آغوشه او شش گوشه قبری
بو گون کرب و بلا ویران اولوبدی حسین اوز قانی نه غلطان اولوبدی
گرک دین اولماسا، دونیانی آتماخ شرف عزت لی بیر دونیا یاراتماخ
سعادت دیر حسین قوربان لاری تک شهادت له لقاء اللهَ چاتماخ
بو گون کرب و بلا ویران اولوبدی حسین اوز قانی نه غلطان اولوبدی
مسلمان صف چکیب دعوایه گلسین چاغیر عباسی تاسوعایه گلسین
قیزی زینب أوزی صاحب عزادیر چاغیر زهرانی عاشورایه گلسین
بوگون کرب بلا ویران اولوب دیر حسین أوز قانینا غلطان اولوب دیر
آنا ! اوغلون شهید اولدی مبارک شهادتله سعید اولدی، مبارک
امید جنتین تاپدین، دا سندن جهنم ناامید اولدی، مبارک
گئلیب غیرت گونی ، همت زمانی اوجالداق باشدان آذربایجانی


text:
کوینک کوینک عطیرلرینده یاشادیم
یاغموردا بیتن چتیر لرینده یاشادیم
بیر گون گئتدون من قالدیم بیر مکتوب
کی حسرت اولوب سطیرلرینده یاشادیم
۲
کوینک پارچا ساپ دومه عطر تنین
کوینک گولرک گوز قاش آتیر گول بدنین
گوردون منی قاش قاباغ توکوب تئز گئتدون
بو قاش قاباغین بیلمدیم آما ندنین
۳
کوینک ساری قیرمیزی یاشیل چهرایی
ساچ لب گوزلر چهره سینین یوخ تایی
بیر پنجره منظره باهار رنگ برنگ
یانقین گوزومون بیر باخیشیمیش پایی
بوگون بولودلانیب گوزوم کدر ساچیر ئوزوم یئنه
غزل دیلیمده جوشسا دا دیل آچمر هئچ سوزوم یئنه
گون گولی تک باخیش لاریم یوخلوقوندا سولوب قاییت
بو گوللری یوللارووا گونش کیمی دوزوم یئنه
حیاتیمین سوزلوگونه آیریلیقی سن یازمیسان
قاییت کی گوزیاشیملا من بو کلمه نی پوزوم یئنه
جان وئریرم هیجرینده من سوسوز قالان بالیق کیمی
اذن وئر کی گوزلریوین گوئل لرینی ئوزوم یئنه
عومور کولک کیمی گئچیر اولوم منه گولومسییر
قاییتگینان بو آلچاقین اومودلرین ئوزوم یئنه
رقيب زولفونو آخير داراغلادي دئمه يوخ
بوتون خوش آرزولاريمي اوراغلادي دئمه يوخ
باخا باخا گوزووه ئوپدي آل دوداغلاريني
و قانلي گوزلريمي غمله داغلادي دئمه يوخ
اليله قازدي منيم قبريمي حريف او گئجه
كي نازلي قامتيني سيخ قوجاغلادي دئمه يوخ
بوتون گئجه سن ايچين شعر سويلدي و غزل
منيم ده آرزو دفتريمي باغلادي دئمه يوخ
شيرين سوزيله مني سالدي گوزلريندن اما
سنين باشووي قوري ديلله ياغلادي دئمه يوخ
آخير فلك سنه ده داديرار غمین داديني
گورک نه گون سنه قوچّاق آغلادی دئمه يوخ
دوشر سنين ده سوزون بير زامان شهر ديلينه
خبر گلر سنی ده غم ایاغلادی دئمه يوخ
خوشبخت اولموسان
آق گونه دییه سن چیخمیسان
قارا ساچلار!
دوز دییب لر آتالار
"بیری قارا باخت اولماسا
بیری گونه چیخماز"
تپه نین اوستونده کی قبریستان لیق دا
بیرنفر
حزین حزین لای لای سیزیلداییر
ئورگین داها من له اوچمور
هی...(افسوس)
کوللوگه قدر اوچان گونلریمیز
هارداسان؟
بیر آل دوداغ کیمی
داغلار یاشماغیندا گیزلندی
اولدوزلار
قارا کیپریک لره دوزولن گوزیاشلاری تک
بیر به بیر یئتیشیب آخیر
من سه
سه نی گورن آنلارا دوشونورم
قراریم الدن گئدن آنلارا
چوخ غریبه دور
او بیر عومور دور منی یاندیریر
من سه هر آخشام اونو
....
گون داغلار دالایندا آلوولانیر
من سه
سحر چاغی
گونلومون صحیفه سیندن دوغان
سنین آدینا اولان
ینی شعریمی
اودلاییرام
قوی عیسی
عرش دن
باغرسن یئنه
"سوز تانرینین ئوزی اولوب ازلده"
خوش آنلاری سنین گوزل خاطیرن له پایلاشیرام
سن کی یوخسان من سه غریب غوصه لرین یولداشییام
سنی آنجاق یاد ایلیرم گوز یاشلاریم آخاآخا
گئچمیشه حسرت چئکیرم گله جیه باخا باخا
..........................................................
اتاقیمین پنجره سین قارا رنگله بویامیشام
شکلیوین سه قارشیسیندا اونلارجه شمع یاندیرمیشام
گئجه سنه دخیل دوشوب صوبحه قدر آغلامیشام
حیاتی سندن ایستیرم گوز یاشلاریم آخا آخا
گئچمیشه حسرت چئکیرم گله جیه باخا باخا
............................................................
مسلمانیدیم من قاباخ دای کافر اولماق ایستیرم
منبر لری سه بوش وئریب پیمانه وورماق ایستیرم
سنی مندن آیری سالان اجلی بوقماق ایستیرم
آند ایچیرم تک آللاها گوز یاشلاریم آخا آخا
گئچمیشه حسرت چئکیرم گله جیه باخا باخا


text:
اوزومه گؤزلریم آسیت یاغدیریر
آستاجا چورویور ، یانیر ، تؤکولور
تانرینین الینده توخونان اوزلوک
زامانلا ایلمه یی قاچیر ، سؤکولور
بیلیرم بئله جه عؤمور کئچیرسم
باخان اولمایاجاق اوزومه ساری
بیر اوزلوک توخویون شعردن ، قزلدن
دلی لر اوزومه باخسینلار باری !
تاریخ، ادبیات و فولکلور ساحه سینده چالیشان وئبلاگ ایشه باشلادی.
http://www.uluulus.blogfa.com
قاپیمین آغزینا سو چیله میشم
ایسته سن بو آخشام گؤروشومه گل
باخما شه هریمین سویوق قیشینا
قوجاغیم سیجاقدیر، سن اوشومه، گل
یوردومون توپراغی دوزلاق دا اولسا
ایزلرین یوللاردا چیچکلنه جک
قارانلیق گئجه ده گؤروشسک ، گؤیدن
اولدوز النه جک، نور النه جک
گؤیومه چوخ گؤرمه کیپریکلرینی
دئه نئجه اوچسونلار یازیق سئرچه لر
بیر آز دا گئجیکسن، یوبانسان، اینان
اورک آدلی یارام شیشر، دیرچه لر
دنیزدن آیریلان، کویره دوشن
اؤلمک اوزه ره یم سونالار کیمی
نه اولور بو آخشام گل گؤروشومه
قوی باغرینا کؤچوم دورنالار کیمی
قاپینین آغزینا سو چیله نیبدیر
گل، بیزده بیریسی سنی گؤزله ییر
اللری سویوقسا، اوره یی سیجاق
تبریزده بیریسی سنی گؤزله ییر